Suchinthana/ta-wikipedia huggingface dataset:
நீலகேசி

நீலகேசி என்பது ஐஞ்சிறு காப்பியங்கள் எனப்படும் ஐந்து தமிழ் இலக்கிய நூல்களுள் ஒன்றாகும். சமண சமய நூலான நீலகேசி ஒரு கதைப் பின்னணியில் சமணக் கொள்கைகளை விளக்குகின்றது. தமிழில் எழுதப்பட்ட முதலாவது தருக்க நூல் இதுவெனக் கூறப்படுகின்றது. பௌத்த சமயத்தின் பெருமை கூற எழுந்த காப்பியமான குண்டலகேசி எனும் நூலுக்கு மறுப்பாகவே நீலகேசி எழுதப்பட்டுள்ளது. எனினும் இதனை எழுதியவர் யார் எனத் தெரியவில்லை.  இந்நூலுக்கு நீலகேசி திரட்டு என்ற பெயரும் காணப்படுகிறது.

இந்நூல் கடவுள் வாழ்த்து நீங்கலாக 10 சருக்கங்களை கொண்டது. இப்பதினொரு பகுதிகளிலும் மொத்தமாக 894 பாடல்கள் உள்ளன. இவையனைத்தும் விருத்தப்பாவினால் ஆனது. இப்பகுதிகளின் பெயர்களையும், அவற்றில் உள்ள பாடல்களின் எண்ணிக்கைகளையும் கீழுள்ள பட்டியலில் காணலாம்.

 கடவுள் வாழ்த்தும் பதிகமும் - 9 பாடல்கள்
 தரும உரை - 140 பாடல்கள்
 குண்டலகேசி வாதம் - 82 பாடல்கள் 
 அர்க்க சந்திர வாதம் - 35 பாடல்கள்
 மொக்கல வாதம் - 193 பாடல்கள்
 புத்த வாதம் - 192 பாடல்கள்
 ஆசீவக வாதம் - 71 பாடல்கள்
 சாங்கிய வாதம் - 53 பாடல்கள்
 வைசேடிக வாதம் - 41 பாடல்கள்
 வேத வாதம் - 30 பாடல்கள்
 பூத வாதம் - 41 90பாடல்கள்

நீலகேசியின் காலம்
நீலகேசியின் காலம் பத்தாம் நூற்றாண்டின் முற்பகுதி என கணிக்கப்பட்டுள்ளது. ஆனால் நீலகேசியில் கி.பி. ஏழாம் நூற்றாண்டில் வாழ்ந்த தர்ம கீர்த்தி சிந்தனைகள் காணப்படுவதால் நீலகேசி கி.பி. ஏழாம் நூற்றாண்டில் தோன்றியது என லி. சிவகுமார் கருதுகின்றார்.

மேற்கோள்கள்

உசாத்துணைகள் 

 ஸ்ரீ சந்திரன். ஜெ, தமிழ் இலக்கிய வரலாறு, வர்த்தமானன் பதிப்பகம், சென்னை, பதினொன்றாம் பதிப்பு, 2004.

இவற்றையும் பார்க்கவும் 

 தமிழ் இலக்கிய பட்டியல்
 தமிழ் இலக்கியம்
 குண்டலகேசி

வெளியிணைப்புகள் 
 நீலகேசி 

சமணத் தமிழ் இலக்கியங்கள்
ஐஞ்சிறு காப்பியங்கள்
தமிழ் தருக்க நூல்கள்
மெய்யியல் தமிழ் நூல்கள்
சைனம்
சமணம்
கீத கோவிந்தம்

கீத கோவிந்தம் (சமஸ்கிருதம்: गीत गोविन्द) ("கோபியர் பாடல்") பன்னிரண்டு அத்தியாயங்களைக் கொண்ட ஒரு காவியம் ஆகும். இதனை பொ.ஊ. 12ம் நூற்றாண்டில் வாழ்ந்த ஜெயதேவர் என்பவர் இயற்றினார். பக்தி இலக்கியத்தின் முக்கியமான நூலாகவும், சமஸ்கிருத கவிதை நூல்களுக்கு ஓர் எடுத்துக்காட்டாகவும் திகழ்கிறது இந்நூல். சமஸ்கிருதத்தில் காவியங்கள் இரண்டு வகைப்படும். அவை சாதாரண காவியம், மற்றும் மஹா காவியம் ஆகும். கீத கோவிந்தம் மஹா காவியம் வகையைச் சார்ந்ததாகும்.

இதன் ஒவ்வொரு பாகமும் 24 பிரபந்தங்களை அடக்கியதாகும். ஒவ்வொரு பிரபந்தத்திலும் எட்டு இருவரிச் செய்யுள்கள் இருக்கும். அதனால் இவற்றுக்கு அஷ்டபதி என்றும் பெயர். 'சந்தன சர்சித நீல களேபர' என்று துவங்கும் அஷ்டபதி, நாட்டியங்களிலும் மற்றும் இசை அரங்குகளிலும் இன்றளவும் மிகவும் பிரபலம்.

1792 இல், சர் வில்லியம் ஜோன்ஸ் என்பவரால் முதல்முதலில் இந்நூல் ஆங்கிலத்தில் மொழி பெயர்க்கப்பட்டது. அதன் பின்னர் உலகம் முழுதும் பல்வேறு மொழிகளில் மொழிபெயர்க்கப்பட்டுள்ளது.

இலட்சணம்

 ராதை, கிருஷ்ணன், சகி ஆகிய மூவரே இக்காவியத்தின் கதாபாத்திரங்கள்.
 பல விருத்தங்களால் அமைந்து சுலோகங்களால் இக்காவியம் ஆரம்பிக்கின்றது.
 பல இராகங்களிலும், தாளங்களிலும் வெகு அழகாய் இயற்றப்பட்டுச் சொற்சுவை, பொருட்சுவை ததும்பும் 24 கீர்த்தனைகளே இக்காவியத்தின் முக்கிய பாகமாகும். அழகான சுலோகங்கள் நடுவிலும், முடிவிலும் காணப்படுகின்றன.
 ஒவ்வொரு கீர்த்தனத்திலும் 8 சரணங்கள் உள்ளன. (இதனால் இது இருப்பதால் அஷ்டபதி எனப் பெயர் பெற்றது).
 கருணை, வீரம், சாந்தி முதலிய ஒன்பது ரசங்களில் மனோகரமான, மனதுக்கு இரம்மியமான சிருங்கார ரசத்தையே பிரதானமாகக் கொண்டு அமைந்துள்ளது. அதாவது வெளிப்பொருளாக சிற்றின்பமே வர்ணிக்கப்பட்டுள்ளது. ஆனால் உட்பொருளை நோக்கின் கிருஷ்ணனை பரமாத்மாவாகவும், ராதையை ஜீவாத்மாவாகவும்,  ஞான குருவாகவும் கொண்டு, ஜீவாத்மாவானது பரமாத்மாவை அடைய முயலும் நிலையை விளக்கிக் காட்டுவது தெரிகின்றது.

அஷ்டபதியின் தனிப்பெருமை
இந்திய சங்கீத சாஸ்திர நூல்களில் காலத்தால் முந்தியதென்று வழங்கும் சாரங்கதேவருடைய சங்கீத ரத்னாகரத்துக்கும் ஏறக்குறைய 200 வருடங்கள்க்கு முந்திய சங்கீத முறையை அஷ்டபதி விளக்குகின்றது. எனவே தென்னிந்தியாவும், வட இந்தியாவும் அடங்கியுள்ள பாரத நாட்டின் வெகு புராதன இசைநூல் இதுவாகும்.

இவற்றையும் பார்க்கவும்
பழமையான இசைநூல்களும் காலங்களும்

வெளி இணைப்புகள்
இங்கே ஆங்கில மொழியாக்கமும், அதன் விரிவுரையும் மின்னூல் வடிவில் கிடைக்கிறது

மேற்கோள்கள்

காவியங்கள்
கருநாடக இசை
இந்துஸ்தானி இசை
வைணவ சமயம்
பக்தி இயக்கம்
வள்ளுவர் கோட்டம்

வள்ளுவர் கோட்டம், திருவள்ளுவருக்காகக் கட்டப்பட்ட ஒரு நினைவகம் ஆகும். இது சென்னையில், கோடம்பாக்கம் பெருந்தெரு, வில்லேஜ் தெருக்கள் சந்திப்புக்கு அண்மையில் அமைந்துள்ளது. இந் நினைவகம், 1973 ஆம் ஆண்டு ஏப்ரல் திங்கள் 27ஆம் நாள் அப்போதைய முதல்வர் மு. கருணாநிதியால் அடிக்கல் நாட்டப்பட்டு, 1976 ஆம் ஆண்டில் முடிக்கப்பட்டது.

சிற்பத் தேர் 

இங்கு திருவாரூர்க் கோயில் தேரின் மாதிரியில் சிற்பத் தேர் அமைப்பு கட்டப்பட்டுள்ளது. இதன் அடிப்பகுதி 25 x 25 அடி (7.5 x 7.5 மீட்டர்) அளவு கொண்ட பளிங்குக் கல்லால் ஆனது. இது 128 அடி (39 மீட்டர்) உயரம் கொண்டது. 7 அடி (2.1 மீட்டர்) உயரமான இரண்டு யானைகள் இத்தேரை இழுப்பது போல அமைக்கப்பட்டுள்ளது. தேரின் ஒவ்வொரு பக்கத்திலும் ஒவ்வொன்றும் தனிக்கல்லில் செதுக்கப்பட்ட நான்கு சக்கரங்கள் காணப்படுகின்றன. கரைகளில் உள்ள சக்கரங்கள் பெரியவை. ஒவ்வொன்றும் 11.25 அடி (3,43 மீட்டர்) குறுக்களவும், 2.5 அடி (0.76 மீட்டர்) தடிப்பும் கொண்டவை. நடுவில் அமைந்துள்ள இரு சக்கரங்களும் சிறியவை.

இத்தேரில் திருவள்ளுவரின் சிலை வைக்கப்பட்டுள்ளது. இச்சிலை வைக்கப்பட்டுள்ள கருவறை நில மட்டத்திலிருந்து 30 அடி (9 மீட்டர்) உயரத்தில் அமைந்துள்ளது. எண்கோண வடிவில் அமைந்துள்ள இக் கருவறை 40 அடி (12 மீட்டர்) அகலமானது. இக்கருவறை வாயிலில் திராவிடக் கட்டிடக்கலைப் பாணியில் அமைந்த தூண்கள் அழகுற அமைந்துள்ளன. இத்தேரின் முன்னுள்ள அரங்கத்தின் கூரைத் தளத்திலிருந்து இச்சிலை வைக்கப்பட்டுள்ள கருவறைப் பகுதியை அணுக முடியும். இத்தேர் அமைப்பின் கீழ்ப்பகுதி, திருக்குறளிலுள்ள கருத்துக்களை விளக்கும் புடைப்புச் சிற்பங்களால் அழகூட்டப்பட்டுள்ளது.

அரங்கம் 

220 அடி (67 மீட்டர்) நீளமும், 100 அடி (30.5 மீட்டர்) அகலமும் கொண்ட இங்குள்ள அரங்கம் 4000 மக்களைக் கொள்ளக்கூடியது என்று கூறப்படுகின்றது. இவ்வரங்கத்தின் வெளிப்புறமாக 20 அடி (6 மீட்டர்) அகலம் கொண்ட தாழ்வாரங்கள் உள்ளன. இவ்வரங்கத்தின் ஒரு பகுதியில் மேற் தளம் அமைக்கப்பட்டுள்ளது இது குறள் மணிமாடம் எனப் பெயரிட்டு அழைக்கப்படுகின்றது, திருக்குறளில் உள்ள 1330 குறட்பாக்களும், கற்பலகைகளில் செதுக்கிப் பார்வைக்கு வைக்கப்பட்டுள்ளன. இவற்றுள் அறத்துப்பாலைச் சேர்ந்த குறள்கள் கருநிறப் பளிங்குக் கற்களிலும், பொருட்பால், காமத்துப் பால் என்பவற்றுக்குரிய பாடல்கள் முறையே வெள்ளை, செந்நிறப் பளிங்குக் கற்களிலும் பொறிக்கப்பட்டுள்ளன. இவற்றுடன், குறள்களில் உள்ள கருத்துக்களைத் தழுவி வரையப்பட்ட, நவீன, மரபுவழி ஓவியங்களும் உள்ளன.

வேயாமாடம் 

அரங்கத்தின் கூரைத்தளம் வேயாமாடம் எனப்படுகின்றது. இவ் வேயாமாடத்துக்குச் செல்வதற்கு அரங்கத்தில் வாயிலுக்கு அருகில் படிக்கட்டுகள் அமைக்கப்பட்டுள்ளன. இத் தளத்திலிருந்து, கருவறையை அணுக முடியும். இங்கேயிருந்து சில படிகள் உயரத்தில் அமைக்கப்பட்டுள்ள திருவள்ளுவர் சிலையையும் பார்க்கலாம். இத்தளத்திலிருந்து கருவறை மேல் அமைந்த கோபுரத்தையும் கலசத்தையும் அண்மையிலிருந்து பார்ப்பதற்கு இத்தளம் வசதியாக உள்ளது. அத்துடன், கட்டிடத்தைச் சுற்றியுள்ள பூங்காவின் அழகையும் இங்கிருந்து பார்த்து ரசிக்கமுடியும்.

சுற்றாடல் 

இக்கட்டிடங்களைச் சுற்றியுள்ள பகுதியில், பூஞ்செடிகளும், வேறு பல அழகூட்டும், நிழல்தரு மரங்களும் நடப்பட்டுப் பூங்காவாகப் பராமரிக்கப்பட்டு வருகிறது.

இவற்றையும் பார்க்கவும் 

 சென்னை கட்டிடக்கலை
 சென்னையின் பாரம்பரியக் கட்டிடங்கள்
 தமிழ்நாடு அரசு பன்னோக்கு உயர் சிறப்பு மருத்துவமனை

மேற்கோள்கள்

வெளி இணைப்புகள் 
 வள்ளுவர் கோட்டம்  

திருவள்ளுவர் நினைவிடங்கள்
சென்னையிலுள்ள நினைவிடங்களும் நினைவுச் சின்னங்களும்
மொபிடெல்

மொபிடெல் இலங்கைத் தொலைத் தொடர்பு நிலையத்தின் GSM மற்றும் Analog சேவையை வழங்கும் நிறுவனம் ஆகும். இது இலங்கையில் 600 இற்கும் மேற்பட்ட கோபுரங்களைக் கொண்டு ஒரு பரந்த வலையமைப்பாக விளஙகுகின்றது. மொபிட்டலின் கட்டணம் ஏற்கனவே செலுத்தப்பட்ட (Prepaid) இலக்கங்கள் 0713- என்றவாறும் அழைப்பின் பின்னர் கட்டணங்களை செலுத்தும் (post paid) இலக்கங்கள் 0714-, 0716- என்றவாறும் ஆரம்பிக்கும். இது அழைப்பு நெரிசல் ஓரளவு குறைவான வலையமைப்பாகும்.

இலங்கையில் உள்ள மொத்த நகர்பேசிப் பாவனையாளர்களில் 24% மொபிடல் வாடிக்கையாளர்கள் ஆகும். மொத்த வாடிக்கையாளர்கள் தொகை 3.382 மில்லியனாகும் .

விழிப்பூட்டும் குறும்செய்தி
விழிப்பூட்டும் குறும்செய்தி (SMS Alert) சேவைகள் இரண்டு சேவைவழங்குனரூடாக இடம்பெறுகின்றது. ஒன்று லங்காபுவத் செய்திச்சேவை மற்றையது ஜேஎன்டபிள்யு செய்திச்சேவை. இதைப் பெறுவதற்கு இரண்டு சேவைகளைப் பெறுவதற்கு REG எனக் குறுஞ்செய்தியினைத் தட்டச்சுசெய்து 2233ஜேஎன்டபிள்யு செய்திச்சேவைக்கும் 2277 ஐ லங்காபுவத் செய்திச்சேவைக்கும் பாவிக்கலாம். இச்சேவை தேவையற்றது எனின் UNREG எனத்தட்டச்செய்து மீண்டும் அதே இலக்கத்திற்கு அனுப்புவதன் மூலம் விழிப்பூட்டும் குறுஞ்செய்திச் சேவையில் இருந்து விடுபடலாம். இச்சேவைக்கு மாதம் ஒன்றிற்கு இலங்கை ரூபாயில் 30 வரை வசூலிக்கப்படும்.

அகலப்பட்டை
மொபிடல் நிறுவனம் 3ஜி, 4ஜி தொழில் நுட்பம் மூலம் அகலப்பட்டை சேவையை வழங்குகின்றது. 3ஜி தொழில்நுட்பம் மூலம் அகலப்பட்டை வழங்க இலங்கையின் தொலைத்தொடர்பு நிறுவனங்கள் ஆரம்பித்தபோது மொபிடல் நிறுவனத்தில் சேவை பலராலும் மெச்சப்பட்டது. ஆனாலும் காலப்போக்கில் சேவையின் தரம் மிகவும் மோசமான நிலையை அடைந்துள்ளது எனப் பயனர்கள் முறையிடத் தொடங்கியுள்ளனர் .

அதிகாலை இணைப்புகள்
மோபிட்டல் அதிகாலை 0 மணிமுதல் 6 மணிவரை கட்டணம் குறைந்த இணைப்புக்களை வழங்கி வருகிறது.

ஜிபிஆரெஸ்
சேவர் முகவரி (IP address) - 192.168.050.163
புளொக்சி சேவர்: 192.168.050.163 போட் 8080
பயனர் பெயர்: கிடையாது 
கடவுச் சொல்: கிடையாது

வெளியிணைப்புக்கள்
மொபிட்டல்

உசாத்துணைகள்

இலங்கைத் தொலைத்தொடர்பு
கிரியெல்லை

கிரியெல்லை இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு கிராமம் ஆகும்.கிரியெல்லை என்பது இப்பகுதியில் காணப்படும்  சிறிய நகரின் பெயருமாகும். இது மாவட்ட தலைநகரான இரத்தினபுரி நகரத்தில் இருந்து  மேற்குத் திசையில்  அமைந்துள்ளது.

புவியியலும் காலநிலையும்
கிரியெல்லை  சபரகமுவா குன்றுகள் என அழைக்கப்படும்  இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 185 மீற்றர்  உயரத்தில் காணப்படுகிறது. இங்கு வருடாந்த சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.

மக்கள்
இது சிங்களவரை பெரும்பான்மையாக கொண்ட ஒரு கிராமம் ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.

கைத்தொழில்

இங்கு நெற்பயிர்ச் செய்கை, மரக்கறிச் செய்கை முக்கிய இடத்தைப் பெறுகிறது. மேலும் தேயிலை, இறப்பர், பெருந்தோட்டங்களும் காணப்படுகின்றன. எனினும் இலங்கையின் இரத்தினக்கல் படிவுகள் காணப்படும் பிரதேசத்தில் இது அமைந்துள்ளதால் இரத்தினக்கல் அகழ்வு மற்றும் அது சார் கைத்தொழில்கள் முக்கிய இடம் வகிக்கின்றது.

இரத்தினபுரி மாவட்டத்தில் உள்ள ஊர்களும், நகரங்களும்
பதிப்பகம்

பொதுமக்களுக்குத் தகவல்களைக் கிடைக்கச் செய்யும் ஒரு நடவடிக்கையாக, நூல்களையும், வேறு தகவல்களையும் பதிப்பித்து வெளியிடும் நிறுவனங்கள் பதிப்பகங்கள் எனப்படுகின்றன. முன்னர் நூல்கள், செய்திப் பத்திரிகைகள், சஞ்சிகைகள், போன்ற அச்சிடப்படுவனவற்றை வெளியிடுவதே பதிப்பகங்களின் பணியாக இருந்தது. இன்று கணினித் தொழில்நுட்பத்தினதும், தகவல் தொழில்நுட்பத்தினதும் வளர்ச்சியோடு, பதிப்பகங்களினது ஈடுபாட்டு எல்லை விரிவடைந்து வருகின்றது. ஒலிப்பேழைகள், மின்நூல்கள் என்பன மேலதிகமாக இன்று பதிப்பு நடவடிக்கைகளில் இடம்பிடித்துள்ளன. அத்துடன் பல பதிப்பகங்கள் இணையப் பதிப்புக்களையும் வெளியிட்டு வருகின்றன.

பதிப்பியல்

மேற்கோள்கள்

cs:Nakladatelství
pl:Wydawca
sl:Založba
sv:Bokförlag
இரத்தினபுரி மாவட்டம்

இரத்தினபுரி தேர்தல் மாவட்டம் அல்லது இரத்தினபுரி மாவட்டம்  இலங்கையின் சபரகமுவா மாகாணத்தின் இரண்டு மாவட்டங்களில் ஒன்றாகும். இதன் தலைநகரம் இரத்தினபுரி மாநகரமாகும். இது தேர்தல் நோக்கங்களுக்கான ஒரு அலகாகும்.இலங்கை நாடாளுமன்றத்தில் 10 ஆசனங்களைக் கொண்டுள்ளது. இது  575 கிராமசேவகர் பிரிவுகளையும் 17 பிரதேச செயளர் பிரிவுகளையும் கொண்டுள்ள அதே வேளை 17 உள்ளூராட்சி அரசியல் பிரிவுகளைக் கொண்டுள்ளது.

அரசியல் பிரிவுகள் 
17 அரசியல் பிரிவுகள் காணப்படுகிறது.
 இரத்தினபுரி மாநகரசபை
 பாலாங்கொடை நகரசபை 
 இரத்தினபுரி பிரதேச சபை
 எகலியகொடை பிரதேச சபை
 பெல்மதுளைபிரதேச சபை
 குருவிட்டை பிரதேச சபை
 இம்புல்பே பிரதேச சபை
 கொடகவலை பிரதேச சபை
 காவத்தை பிரதேச சபை
 பலாங்கொடை பிரதேச சபை
 வெலிகேபலை பிரதேச சபை
 நிவித்திகலை பிரதேச சபை
 அயகம பிரதேச சபை
 கலவானை பிரதேச சபை
 எம்பிலிபிட்டியா பிரதேச சபை
 கொலொன்னை பிரதேச சபை

நிர்வாக பிரிவுகள் 

இரத்தினபுரி மாவட்டம் 17 பிரதேச செயளாலர் பிரிவுகளாக பிரிக்கப்பட்டு நிர்வகிக்கப்படுகிறது.
 எகலியகொடை
 குருவிட்டை
 கிரியெல்லை
 இரத்தினபுரி
 எலபாத்தை
 அயகம
 இம்புல்பே
 ஒபநாயக்கா
 பெல்மதுளை
 நிவித்திகலை
 கலவானை
 பலாங்கொடை
 வெளிகேபொலை
 கொடகவளை
 காவத்தை
 எம்பிலிபிட்டியா
 கொலொன்னை

அருவிகள் 
இலங்கையில் அதிகூடிய அருவிகளைக் கொண்ட மாவட்டமாக இரத்தினபுரி மாவட்டம் காணப்படுகிறது. இங்கு மொத்தம் 109 அருவிகள் காணப்படுவதாக இலங்கை அருவிகள் அவை செய்த ஆய்வின் மூலம் தெரியவந்துள்ளது. மாபான நீர்வீழ்ச்சி இம்மாவட்டத்தின் உயரமான நீர்வீழ்ச்சியாகும். போபத் நீர்வீழ்ச்சி, கெரண்டிகினி நீர்வீழ்ச்சி என்பன முக்கிய நீர்வீழ்ச்சிகளாகும்.

மேற்கோள்கள்

மேற்கோள்கள்

 
இலங்கையின் மாவட்டங்கள்
வடிவமைப்பு

வடிவமைப்பு என்பது, பொதுவாக பயன்படுகலைகள், பொறியியல், கட்டிடக்கலை மற்றும் இவைபோன்ற ஆக்க முயற்சிகள் தொடர்பில் பயன்படுத்தப்படும் ஒரு சொல்லாகும். ஒரு பொருள் அல்லது ஒரு செயல்முறையை வடிவமைப்புச் செய்யும்போது, அழகியல், செயற்பாடு முதலிய பல அம்சங்கள் கருத்தில் கொள்ளப்படுகின்றன. இதனால் வடிவமைப்பு முயற்சியின்போது, ஆய்வு, சிந்தனை, மாதிரியாக்கம், திருத்தம், மீள்வடிவமைப்பு போன்ற செயற்பாடுகள் அவசியமாகின்றன. இவ்வாறு வடிவமைப்பில் ஈடுபடுபவர் வடிவமைப்பாளர் எனப்படுகிறார். கட்டிடங்கள் மற்றும் இதுபோன்ற பெரிய திட்டங்கள் தொடர்பிலான வடிவமைப்புகளைத் தனியாக எவரும் செய்யமுடியாது. இத்தகைய வடிவமைப்புக்களுக்குப் பல்துறை அறிவு தேவைப்படுவதால், பல துறைகளையும் சேர்ந்த நிபுணர்கள் குழுக்களாகவே இம்முயற்சியில் ஈடுபடுவார்கள். இதனை வடிவமைப்புக் குழு என்பர்.

வடிவமைப்புத் தத்துவங்கள் 

வடிவமைப்பதற்காகவும், அதனை வழிப்படுத்துவதற்காகவும், ஏராளமான தத்துவங்கள் உள்ளன. வடிவமைப்புத் தத்துவங்கள் பெரும்பாலும், வடிவமைப்பின் நோக்கங்களைத் தீர்மானிப்பதற்காகவே அமைகின்றன. வடிவமைப்பு நோக்கங்கள், அதிக முக்கியத்துவம் அற்ற, சிறிய பிரச்சினையொன்றுக்குத் தீர்வுகாண்பது முதல் முழுதளாவிய, பாரிய திட்டங்களை உருவாக்குவது வரை வேறுபட்டு அமையக்கூடும். எவ்வாறாயினும், இத்தகைய நோக்கங்கள் வடிவமைப்பை வழிப்படுத்துவதற்காகவே பெரும்பாலும் உருவாக்கப்படுகின்றன.

வடிவமைப்பை வழிப்படுத்துவதற்கான தத்துவங்கள் 

வடிவமைப்புத் தத்துவம் என்பது, வடிவமைக்கும்போது தெரிவுகளைச் செய்ய உதவும் வழிகாட்டல் ஆகும்.

வடிவமைப்பு அணுகுமுறைகள் 

வடிவமைப்பு அணுகுமுறை என்பது ஒரு பொதுவான தத்துவமேயன்றி ஒரு குறிப்பிட்ட ஒரு செயல்முறைக்கான வழிகாட்டல் அல்ல. சில அணுகுமுறைகள் மேலோட்டமான வடிவமைப்பு நோக்கத்தை அடைய வழிகாட்டுகின்றன. வேறு சில, வடிவமைப்பாளரின் போக்கை வழிப்படுத்துவதாக அமைகின்றன. ஒன்றுக்கொன்று முரண்பாடாக இல்லாவிட்டால், ஒன்றுக்கு மேற்பட்ட அணுகுமுறைகளைக் கலந்தும் கைக்கொள்ளுதல் சாத்தியமே. 

பரவலாகக் கையாளப்படும் சில அணுகுமுறைகள்:

 பயனர் மைய வடிவமைப்பு (User centered design): இது வடிவமைக்கப்பட்ட பொருளின் இறுதிப் பயனரின் தேவைகள், விருப்பங்கள், எல்லைகள் என்பவற்றுக்கு முக்கியத்துவம் கொடுக்கும் ஒரு அணுகுமுறை.

 பயன்பாட்டு மைய வடிவமைப்பு (Use-centered design): உருவாக்கப் படும் பொருள் எவ்வாறு பயன்படுத்தப்படப் போகிறது என்பதை மையப்படுத்தும் ஒரு வடிவமைப்பு அணுகுமுறை. இது, பயனருக்கு அளிக்கும் முக்கியத்துவம் முதற்கூறிய முறையில் உள்ளதிலும் குறைவே.

 கிஸ் தத்துவம் (KISS principle): இங்கே, எளிமையாக வைத்திரு முட்டாளே, என்ற பொருள் தரும் ஆங்கிலத் தொடரரான Keep it Simple, Stupid என்பதன் சுருக்க வடிவமே KISS. இந்த அணுகுமுறை, வடிவமைப்பில் தேவையற்ற சிக்கல்களை நீக்குவதில் அக்கறை உள்ளதாக இருக்கிறது.

 இதைச் செய்ய ஒன்றுக்கு மேற்பட்ட வழிகள் உள்ளன. (There is more than one way to do it) (TMTOWTDI): பர்ள் கணிமொழியின் வடிவமைப்புத் தத்துவமான இது ஒரு வேலையைச் செய்வதற்குப் பல வழிமுறைகளை அனுமதிக்கும் ஒரு அணுகுமுறையாகும்.

 மர்பியின் விதி (Murphy's Law): வாய்ப்புக் கொடுத்தால், எந்தச் சந்தர்ப்பத்திலும் எதுவும் பிழையாகிப் போகலாம் எனவே முன்னரே திட்டமிடவேண்டும் என்று விளக்கும் அணுகுமுறை.

மேற்கோள்கள்

வடிவமைப்பு
பொறியியல் வழிமுறை
கலைகள்
ஆக்கூர் தான்தோன்றீசுவரர் கோயில்

ஆக்கூர் தான்தோன்றீசுவரர் கோயில் தேவாரப் பாடல் பெற்ற தலங்களில் காவிரி தென்கரைத் தலங்களில் 46ஆவது சிவத்தலமாகும். இத்தலம் மீது சம்பந்தர் பாடிய தேவாரம் இரண்டாம் திருமுறையிலும்,  கபிலதேவ நாயனார் பாடிய பாடல் பதினொராம் திருமுறையிலும் உள்ளது. இத்தலத்து இறைவனார் சுயம்பு மூர்த்தி.

அமைவிடம்
இத்தலம் மயிலாடுதுறை மாவட்டம்  தரங்கம்பாடி வட்டத்தில் அமைந்துள்ளது. செம்பொனார் கோயிலுக்கு ஐந்து கி.மீ தொலைவில் உள்ளது.
சிறப்புலி நாயனார் அவதரித்த தலம்.

அமைப்பு
இராஜகோபுரத்தைக் கடந்து உள்ளே பலி பீடம், நந்தியை அடுத்து கருவறை உள்ளது. இடதுபுறம் ஆயிரத்தொருவர் சன்னிதியும், நவக்கிரக சன்னிதியும் உள்ளன. பலிபீடம் நந்தி என்பவற்றைக் கடந்து உள்ளே செல்லும்போது மூலவர் கருவறைக்கு முன்பாக துவாரபாலகர்கள் உள்ளனர். திருச்சுற்றில் இரண்டு பாணலிங்கங்கள், விசாலாட்சி, விசுவநாதர், சிறப்புலிநாயனார், மகாலிங்கம், சம்பந்தர், அப்பர், மாணிக்கவாசகர், பரவையார், சுந்தரர், சங்கிலியார், கணபதி, மகாலிங்கம், பாலமுருகன், அருணகிரிநாதர், மகாலிங்கம், கஜலட்சுமி, கைலாசநாதர், பர்வதவர்த்தினி, வாயுலிங்கம், தேயுலிங்கம், அப்புலிங்கம் ஆகியோரின் திருவுருவங்களைக் காணலாம். கருவறை கோஷ்டத்தில் தட்சிணாமூர்த்தி, அடிமுடிகாணா அண்ணல், பிரம்மா, கோச்செங்கட்சோழன், துர்க்கை ஆகியோர் உள்ளனர். மூலவர் சன்னிதிக்கு வலப்புறம் அம்மன் சன்னிதி உள்ளது. அம்மன் சன்னிதிக்கு முன்பாக நந்தியும் பலிபீடமும் உள்ளன. வெளிச்சுற்றில் விநாயகர், சரஸ்வதி, வள்ளி-தெய்வானையுடன் கூடிய சுப்பிரமணியர் ஆகியோரின் சன்னிதிகள் உள்ளன. சுப்பிரமணியர் சன்னிதிக்கு முன்பாக மயிலும், பலிபீடமும் உள்ளன.

தேவாரப் பாடல் 

திருஞானசம்பந்தர் அருளிய தேவாரம்:

நன்மையா னாரணனும் நான்முகனுங் காண்பரிய
தொன்மையான் தோற்றங்கே டில்லாதான் தொல்கோயில்
இன்மையாற் சென்றிரந்தார்க் கில்லையென்னா தீந்துவக்குந்
தன்மையார் ஆக்கூரிற் றான்றோன்றி மாடமே. 

பொருள்:
நன்மைகள் செய்பவனாகிய திருமாலும் நான்முகனும் காணுதற்கு அரிய பழமையோனும், பிறப்பிறப்பு இல்லாதவனும் ஆகிய சிவபிரானது பழமையான கோயில், இன்மையால் வந்து இரந்தவர்கட்கு இல்லையென்று கூறாது ஈந்து மகிழும் தன்மையார் வாழும் ஆக்கூரில் விளங்கும் தான் தோன்றிமாடம் ஆகும்.

தலவரலாறு
63 நாயன்மார்களிலொருவரும், திரு ஆக்கூரைத் தனது பிறப்பிடமாகக் கொண்டவருமான சிறப்புலி நாயனார் சிவனடியார்களை வணங்கி அவர்களுக்கு அறுசுவை உணவு கொடுப்பது வழக்கம். ஒரு சமயம் 1000 அடியார்களுக்கு உணவளிக்கவேண்டும் என்ற எண்ணம் கொண்டு அதற்கான ஏற்பாடுகளைச் செய்தார். 999 அடியார்கள் வந்துவிட்டார்கள். இன்னும் ஒரு அடியார் வரவேண்டுமே என கலங்கி, இறைவனிடம் முறையிட்டார். அப்போது இறைவன் தானே வயதான ஒரு சிவனடியாராக வந்து சிறப்புலி நாயனாரின் வேண்டுதலைப் பூர்த்தி செய்தார். 
இறைவன் அந்த ஆயிரவர்களில் ஒருவராகக் காட்சி தந்ததால் ஆயிரத்துள் ஒருவர் என்றும் வழங்கப்படுகிறார்.

இறைவன், இறைவி

மாடக்கோயில் அமைப்பில் இக்கோயில் உள்ளது. இக்கோயிலில் உள்ள இறைவன் தான்தோன்றியப்பர்,இறைவி வாள்நெடுங்கண்ணி.

மேற்கோள்கள்

இவற்றையும் பார்க்க

 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்

 திருஞான சம்பந்தர்
 சுந்தரர்
 திருநாவுக்கரசர்

வெளி இணைப்புகள்
வேங்கடம் முதல் குமரி வரை 2/ஆக்கூர் ஆயிரத்து ஒருவர்
 தான்தோன்றியப்பர் கோவில், திருஆக்கூர் 

நாயன்மார் அவதாரத் தலங்கள்
தேவாரம் பாடல் பெற்ற சிவன் கோயில்கள்
நாகப்பட்டினம் மாவட்டத்திலுள்ள சிவன் கோயில்கள்
காவேரி தென்கரை சிவன் கோயில்கள்
மாடக் கோயில்கள்
வலிகாமம்

வலிகாமம், இலங்கையின் வட முனையில் அமைந்துள்ள யாழ்ப்பாணக் குடாநாட்டிலுள்ள ஒரு புவியியற் பிரிவாகும். அண்ணளவாக 1262 சதுர மைல்கள் பரப்பளவைக் கொண்ட யாழ்ப்பாணக் குடாநாடு, குடியேற்றவாத ஆட்சிக்காலங்களுக்கு முன்பிருந்தே வலிகாமம், வடமராட்சி, தென்மராட்சி, பச்சிலைப்பள்ளி என நான்கு பிரிவுகளாகப் பிரிக்கப்பட்டிருந்தது. இவற்றுள் முக்கியமானது குடாநாட்டின் மேற்குப் பகுதியில் அமைந்துள்ள வலிகாமம் பிரிவாகும். இதன் வடக்கே இந்து மாகடலும், மேற்கே தீவுப் பகுதிக்கும், குடாநாட்டுக்கும் இடையிலான கடல் பகுதியும், தெற்கில் யாழ்ப்பாணக் கடல்நீரேரியும், எல்லைகளாக அமைந்திருக்கத் தெற்கில் ஒருபகுதியில் தென்மராட்சிப் பிரிவும், கிழக்கில் வடமராட்சிப் பிரிவும் அமைந்துள்ளன.

குடாநாட்டின் வளம் மிக்க பகுதிகள் பெரும்பாலும் வலிகாமப் பகுதியிலேயே அமைந்துள்ளன. யாழ்ப்பாண அரசுக் காலத்திலிருந்தே இப் பகுதி, ஒப்பீட்டளவில் அதிக மக்கள் தொகையைக் கொண்டதாகவும், மக்கள் அடர்ந்து வாழும் பகுதியாகவும் விளங்கி வந்திருக்கிறது. பண்டைக்காலத்தில் முக்கிய நகரமாக விளங்கியதாகக் கருதப்படும் கதிரைமலை என அழைக்கப்படும் கந்தரோடையும், பிற்கால யாழ்ப்பாண அரசின் தலைநகரமான நல்லூரும், தற்கால வடமாகாணத்தின் தலைமை நகரமான யாழ்ப்பாணமும் வலிகாமப் பிரிவிலேயே உள்ளன.

வலிகாமத்தில் உள்ள ஊர்கள்
 யாழ்ப்பாண நகரம்
 உடுவில்
 சுன்னாகம்
 சங்குவேலி
 நல்லூர்
 திருநெல்வேலி
 மானிப்பாய்
 கோண்டாவில்
 கொக்குவில்
 கந்தரோடை
 மல்லாகம்
 சண்டிலிப்பாய்
 சங்கானை
 வட்டுக்கோட்டை
 அராலி
 தெல்லிப்பழை
 சுழிபுரம்
 பண்டத்தரிப்பு
 சில்லாலை
 இளவாலை
 மாவிட்டபுரம்
 கீரிமலை
 காங்கேசன்துறை
 பலாலி
 குரும்பசிட்டி
 வசாவிளான்
 மூளாய்
 நாவாந்துறை
 இணுவில்
 புத்தூர்
 நீர்வேலி
 உரும்பிராய்
 அரியாலை
 கரந்தன்
 குப்பிளான்
 ஏழாலை
 நவாலி
 மாதகல்
 கொழும்புத்துறை
 வண்ணார்பண்ணை
 கோப்பாய்
 ஆனைக்கோட்டை
 ஊரெழு
 அச்செழு

மேற்கோள்கள் 

யாழ்ப்பாணம்
நிலைக்குத்து

நிலைக்குத்து (vertical) என்பது மேல், கீழ் இரண்டுடனும் பொருந்தி வருகின்ற ஒரு திசை சார்ந்த கருத்துருவாகும். அறிவியல் அடிப்படையில் நோக்கும்போது, ஒரு புள்ளியூடாகச் செல்லுகின்ற திசை, அவ்விடத்தில் உள்ள புவியீர்ப்பின் திசையின் போக்கில் இருக்குமானால் அது நிலைக்குத்துத் திசை ஆகும்.

நிலைக்குத்து தொடர்பான சில உண்மை நிலைகள் 

நிலைக்குத்து என்ற சொல், அன்றாட நடவடிக்கைகளோடு ஒட்டியும், சாதாரணமாக நாங்கள் காணும் பொருட்கள், நிகழ்வுகள் தொடர்பிலும் மிகப் பொதுவாகப் பயன்படுத்தப்படும் ஒரு கருத்துருவோடு ஒத்ததாக இருப்பினும், இதற்கான சரியான வரைவிலக்கணம் கூற முற்படுவது எளிமையானது அல்ல. நிலைக்குத்து என்பது தொடர்பான பின்வரும் குறிப்புகள் இதற்கான சரியான விளக்கத்தைப் பெறுவதற்கு உதவும்.

 நிலைக்குத்து என்ற கருத்துரு, பூமி, வேறு கோள்கள், நட்சத்திரங்கள் போன்றவற்றுக்கு அருகில் இருப்பதுபோலத் தெளிவாக உணரக்கூடிய ஈர்ப்புச் சக்தி இருக்கும்போதே பொருள் உடையதாகின்றது. இத்தகைய இடங்களுக்கு வெளியே, ஈர்ப்புச்சக்தி வலிமை குறைவாக இருக்கின்றபோது, நிலைக்குத்து என்பதற்கு எவ்வித பொருளும் கிடையாது.
 பூமியைப் போன்ற கோள் ஒன்றைக் கருத்தில் எடுக்கும்போது, அதன் ஈர்ப்புச் சக்தி அதன் மையத்தை நோக்கிய திசையிலேயே எபொழுதும் உள்ளது. இதனால், அக் கோளின் மேற்பரப்பின் வெவ்வேறு இடங்களில் ஈர்ப்பின் திசை மாறுபடுகின்றது. ஆகவே, நிலைக்குத்து என்பதனால் குறிக்கப்படும் திசையும் இடத்திற்கு இடம் மாறுபடுகின்றது. எனவே அச்சொட்டாக அளக்க முற்படும்போது, வெவ்வேறு இரண்டு புள்ளிகளில் நிலைக்குத்து என்பது ஒன்றுக்கு ஒன்று இணையாக (சமாந்தரமாக) இருக்காது.
 பொதுவாக நிலைக்குத்து, கிடைத் தளம் (horizontal) என்பதற்குச் செங்குத்தானது எனப்படுகின்றது. இதுவும், மேற்குறிப்பிட்ட கிடைத் தளமும், நிலைக்குத்தும் ஒரே புள்ளியைக் குறித்ததாக இருக்கும்போதே பொருள் உடையதாகும். ஏனெனில், கிடை என்பதும் ஒரு குறிப்பிட்ட புள்ளியில் மட்டுமே கிடையாக இருக்கும். உண்மையில் கிடை, நிலைக்குத்து என்பன ஒரு குறிப்பிட்ட புள்ளி அல்லது இடம் சார்ந்த கருத்துருக்கள் ஆகும். இதனால், நிலைக்குத்து, கிடைத்தளம் என்பன பற்றிப் பேசும்போது, அவை எப் புள்ளியைக் குறித்துப் பேசப்படுகின்றன என்பதைக் குறித்தல் அவசியம் ஆகின்றது.
 உண்மையில், பூமியைப் போன்ற சீரற்ற தன்மை கொண்ட கோளொன்றில், அக் கோள்கள் ஆக்கப்பட்ட பல்வேறு அடர்த்திகளைக் கொண்ட பொருட்களின் பரவுகை ஒரே தன்மைத்தாக இல்லாதிருப்பதன் காரணமாக, அவற்றின் ஈர்ப்பு வலயம் (gravity field), சீரானதாக அமைவதில்லை. இதனால் உண்மையான நிலைக்குத்துத் திசைகள் நேர்கோட்டுத் திசையில் அமையாதது மட்டுமன்றி, ஒரே புள்ளியில் சந்திப்பதும் கிடையாது.

புவிப்பரப்பு அமைப்பியல்
வடிவவியல்
வெள்ளவத்தை

வெள்ளவத்தை கொழும்பில் தமிழர்கள் செறிந்து வாழும் நகரின் ஒரு பகுதி ஆகும். இப்பகுதி கொழும்பு -06 என்று பாகுபடுத்தப்பட்டுள்ளது. இதன் அஞ்சற் குறியீடு 00600 ஆகும். இங்கே பெரும்பாலான வீடுகள் அடுக்கு மாடி வீடுகள் ஆகும். வெல்ல என்ற சிங்களச் சொல்லின் பொருள் மணல் என்பதாகும் வத்த எனபது தோட்டம் ஆகும். இது முன்னாளில் இப்பகுதியானது ஓரு மணற் தோட்டமாகக் காட்சியளித்தைக் குறிக்கின்றது. இங்கு வாழ்கின்ற சிங்களவர்களில் குறிப்பிடத்தக்க அளவானோர் சரளமாகத் தமிழில் உரையாடுவார்கள்.

இதனையும் காண்க 
 புனித லோரன்சு கோயில், வெள்ளவத்தை

மேற்கோள்கள்
குவாம் ஆந்தனி அப்பையா

குவாம் ஆந்தனி அப்பையா (Kwame Anthony Appiah), லண்டனில் பிறந்து, கானாவில் வளர்ந்து, இங்கிலாந்தில் மேற்படிப்புப் படித்து, தற்போது அமெரிக்காவில் பிரின்ஸ்டன் பல்கலைக்கழகத்தில் பேராசிரியராக இருக்கிறார். இருபதாம் நூற்றாண்டின் தலைசிறந்த தத்துவவியலாளர்களில் ஒருவராகக் கணிக்கப்படுகிறார்.

இவர் இதுவரைக்கும் எழுதியுள்ள புனைவுகள் - “In My Father’s House: Africa in the Philosophy of Culture”, “Colour Conscious”, “The Ethics of Identity” மற்றும் “Cosmopolitanism: Ethics in a Word of Strangers”. இதுபோக இவர் சில துப்பறியும் நாவல்களையும் எழுதியிருக்கிறாராம். ஆனால், அவை பெருமளவு வரவேற்பைப் பெறவில்லையென்று தெரிகிறது.

எழுதிய நூல்கள்
Cosmopolitanism: Ethics in a World of Strangers.  New York: W.W. Norton, 2006.
 The Ethics of Identity (2005) Princeton University Press
Thinking It Through: An Introduction to Contemporary Philosophy. New York: Oxford University Press, 2003.
Africana: The Concise Desk Reference. edited with H.L. Gates Jr. Philadelphia: Running Press, 2003.
Kosmpolitische Patriotismus. Frankfurt: Suhrkamp, 2002.
Bu Me Bé: The Proverbs of the Akan. With Peggy Appiah, and with the assistance of Ivor Agyeman-Duah. Accra: The Center for Intellectual Renewal, 2002.
Color Conscious: The Political Morality of Race. With Amy Gutman, introduction by David Wilkins. Princeton, NJ: Princeton University Press, 1996.
In My Father's House: Africa in the Philosophy of Culture. London: Methuen, 1992; New York: Oxford University Press, 1992.
Necessary Questions: An Introduction to Philosophy. New York: Prentice-Hall/Calmann & King, 1989.
For Truth in Semantics. Oxford: Blackwell's, 1986.
Assertion and Conditionals. Cambridge: Cambridge University Press, 1985.

புனைகதை

Another Death in Venice: A Sir Patrick Scott Investigation. London: Constable, 1995.
Nobody Likes Letitia. London: Constable, 1994.
Avenging Angel. London: Constable, 1990; New York: St. Martin's Press, 1991.

மேற்கோள்கள்

அமெரிக்க எழுத்தாளர்கள்
ஆப்பிரிக்க அமெரிக்க சிந்தனையாளர்கள்
ஆங்கில எழுத்தாளர்கள்
1954 பிறப்புகள்
வாழும் நபர்கள்
அமெரிக்க மெய்யியலாளர்கள்
தர்மசிறி பண்டாரநாயக்க

தனது கலையுலக வாழ்வை நாடகங்களில், திரைப்படங்களில் நடிப்பதன் மூலம் ஆரம்பித்தவரும் திரைப்பட-நாடக நெறியாளராக அறியப்பட்டவருமான தர்மசிறி பண்டாரநாயக்க (Dharmasiri Bandaranayake : Drama & Film Director Script writer Producer) இலங்கையின் களுத்துறை மாவட்டத்தில் வேவிற்ற என்ற இடத்தில் 06.10.1949 இல் பிறந்தார். இவரது surname நீலப் பெருமாள் (Kalukapuge)

இவர் தானே எழுதி இயக்கிய முதல் நாடகமான ‘ஏகா அதிபதி’ 1976 இலிருந்து இன்று வரை 1400 இற்கும் மேற்பட்ட தடவைகள் மேடையேற்றப்பட்டுள்ளது. பிறமொழியல் அமைந்த நாடகங்களின் சிங்கள வடிவத்தினை அனேக தடவைகள் மேடையெற்றி தேசிய நாடகவிழாவில் சிறந்த நாடக இயக்குநர் உட்பட பல விருதுகளைப் பெற்றுள்ள இவரது இறுதியாக வெளிவந்த திரைப்படமான ‘பவதுக்க’ - பௌத்த நாடு என்று சொல்லப்படுகின்ற இலங்கையில் நடைபெற்றுவரும் வன்முறைகள் - யுத்தம் குறித்து, அனைத்துமே விதிப்படி என்ற பௌத்த சித்தாந்தத்தின் மீது கேள்வியை எழுப்பியிருந்தது.

A-9 நெடுஞ்சாலை திறக்கப்பட்டதைத் தொடர்ந்து யாழ்ப்பாணம், வவுனியா, மட்டக்களப்பு, திருகோணமலை ஆகிய மாவட்டங்களுக்கு விஜயம் செய்து இதுவரை 4 சிங்களத் திரைப்பட விழாக்களை நண்பர்களின் உதவியுடன் நடாத்தியுள்ளதுடன் அங்கு சிங்களநாடகங்களையும் மேடையேற்றியுள்ளார். வட-கிழக்கு கலைஞர்களை, மக்களைச் சந்தித்து தமிழர்களின் பாரம்பரியக் கலைகளான நாட்டுக்கூத்து , வில்லுப்பாட்டு, கிராமிய-நாட்டுப்பாடல்கள், இசை, நடனம் இவற்றைப் பார்வையிட்டும் கேட்டும் வியப்படைந்து வடமோடி, தென்மோடி நாட்டுக்கூத்தில் நாடகத்திற்குரிய மிகவும் வலுவான கூறுகள் (strong theatrical elements) இருப்பதையும் நாட்டார் இசையிலும் நடனத்திலும் வலுமிக்க நாடகத்திற்குரிய உருவங்கள் (strong theatrical images) இருப்பதையும் இனம் கண்டு அவற்றை விடியோ செய்ய ஆரம்பித்தார். பேராசிரியர் மௌனகுருவின் இராவணேசன் நாட்டக்கூத்தையும் வட்டுக்கோட்டை நாட்டுக்கூத்தான தர்ம யுத்தத்தையும் விவரணப்படமாக்கி ஆங்கில உபதலைப்புக்களுடன் னஎன வடிவில் ஆவணப்படுத்தி தமிழர்கள் செய்திருக்க வேண்டிய ஒரு அரும்பணியை ஆற்றியுள்ளார்.

தர்மசிறி இந்தியாவில் நடைபெற்ற இராமாயண நாட்டுக்கூத்துத் திருவிழாவிற்குச் சென்று பார்வையிட்டுள்ளதுடன் கேரளா, தமிழ்நாடு சென்று கலைஞர்களுடன் உரையாடி அங்குள்ள கூத்துவகைகளைப் பற்றி அறிந்ததன் வாயிலாக கதகளியையும் சிங்கள நடனத்தையும் இணைத்து இராமயணத்தை சிங்கள மொழியில் தயாரித்துள்ளார்.

சிங்கள நடனவகையிலும் இந்தியாவில் உள்ள நடனவகையிலும் காணப்படும் ஒத்த தன்மைகளை இணைத்து ஆசியாவிற்குரிய பாரம்பரியத்தகை; கொண்ட கலை படைப்பை உருவாக்கும் முயற்சியில் ஈடுபட்டுள்ளார்.

உசாத்துணை
 காலம், டிசம்பர் 2006

இலங்கைத் திரைப்பட இயக்குநர்கள்
1949 பிறப்புகள்
வாழும் நபர்கள்
கலா கீர்த்தி
தமிழ் மக்கள் விடுதலைப் புலிகள்

தமிழ் மக்கள் விடுதலைப் புலிகள் தமிழீழ விடுதலைப் புலிகளில் இருந்து 2004 இல் பிரிந்து சென்ற கேணல் கருணாவினால் ஆரம்பிக்கப்பட்ட அமைப்பு.

இந்த அமைப்பானது மட்டக்களப்பில் தலைமை அலுவலகத்தைக் கொண்டுள்ளது. இவ்வமைப்பிற்கு வவுனியா, திருகோணமலை ஆகிய இடங்களில் நகரப்பகுதியில் முகாம்கள் உள்ளன இது தவிர ஓர் அரசியல் அலுவலகத்தை கொழும்பு கிருலப்பனை அந்தரவத்தைப் பகுதியில் அலுவலகம் ஒன்றையும் கொண்டுள்ளனர். பொலநறுவையில் இவர்கள் இலங்கை இராணுவத்தின் வெலிகந்தவில் இலங்கை அரசின் 23 ஆம் படையணியின் ஆதரவுடன் ஒரு பயிற்சி முகாமையும் வைத்துள்ளனர்.

மனித உரிமைகள்
தமிழ் மக்கள் விடுதலைப் புலிகள் அமைப்பிற்காக மட்டக்களப்பிலும் ஏனைய மாவட்டங்களிலும் இருந்து 142 இற்கும் மேற்பட்ட ஏழைச்சிறார்களைப் பலவந்தாகக் கடத்தி வந்துள்ளதாகக் குற்றம் சாட்டப்பட்டுள்ளனர் . இதை அதன் தலைவரான கருணாவும் இலங்கை அரச பாதுகாப்புச் செயலாளர் ஹெகலிய ரம்புக்வெலவும் மறுத்துள்ளபோதும் ஐக்கிய நாடுகளின் தலைவரான பான் கீ மூன் சிறுவர்களைச் போரிற்காகச் சேர்பதைக் கைவிடுமாறு இலங்கை அரசையும் விடுதலைப் புலிகளையும் கேட்டுள்ளார் . ஐக்கிய நாடுகள் சிறுவர் நிதியம் அமைப்பானது கருணா குழுவினர் தம்மால் சேர்க்கப்பட்ட சிறார்களை விடுவிப்பதில் அக்கறை காட்டுவதில்லை என்று குற்றம் சாட்டியுள்ளனர்.

உசாத்துணைகள்

வெளி இணைப்புகள் 
 http://www.tmvp.net/  தமிழீழ மக்கள் விடுதலைப் புலிகள்

ஈழ இயக்கங்கள்
தீவிரவாத அமைப்பு என குறிப்பிடப்பட்டவை
இலங்கைத் துணை இராணுவக் குழுக்கள்
2004இல் நிறுவப்பட்ட அரசியல் கட்சிகள்
ஆர்ட் புச்வால்ட்

ஆர்ட் புச்வால்ட் (ஆர்த்தர் புச்வால்ட், Arthur Buchwald, அக்டோபர் 20, 1925 - ஜனவரி 17, 2007) மிகவும் பிரபலமான அமெரிக்க நகைச்சுவையாளர்களில் ஒருவர். த வாஷிங்டன் போஸ்ட் (The Washington Post) பத்திரிகையில் இவருடைய பத்தி பல வருடங்களாக வந்தவொன்று. இந்தப் பத்தி, உலகெங்கிலுமுள்ள பல பத்திரிகைகளில் மறுபிரசுரம் கண்டன. அவ்வாறு வெளியிட்ட நாளிதழ்களில் சென்னையிலிருந்து வெளியாகும் 'த ஹிண்டு'வும் ஒன்று. இவருடைய பத்தி எழுத்துகளில் அரசியல் நையாண்டி மற்றும் கருத்துகள் அதிக இடம் பிடித்தன. சொந்தக் கருத்துகளை அவருடைய பத்திகளில் காண இயலாது. 1982-ஆம் ஆண்டு சிறந்த கருத்துப் பத்திக்கான புலிட்சர் விருது பெற்றார். 1986-ஆம் ஆண்டு American Academy and Institute of Arts and Lettersக்குத் தேர்ந்தெடுக்கபட்டார்.

இவர் 1950களில் பாரிஸிலிருந்து எழுதிய பத்திகள் மிகவும் முக்கியமானவை. அங்கே, 'த ஹெரால்ட் ட்ரிப்யூன்' பத்திரிகைக்கு பத்திகள் எழுதினார்.

பெப்ரவரி 2006-இல் மருத்துவமனையில் அனுமதிக்கப்பட்டவர், சிறுநீரகங்கள் செயலிழந்து வந்த நிலையிலும் டயாலிஸிஸ் செய்ய மறுத்துவிட்டார். ஆனாலும், அதிர்ஷ்டவசமாக, இவருடைய உடல்நிலை மோசமடையவில்லை. ஜூன் 2006 இல் மருத்துவமனையை விட்டு வெளியேறியவர், தன்னுடைய சிறுநீரகங்கள் வேலை செய்வதாகக் குறிப்பிட்டவர், மார்த்தா'ஸ் வைன்யாட்டில் (Martha's Vineyard) இருக்கும் சொந்த வீட்டில் எஞ்சிய நாட்களைக் கழிக்க விரும்பினார். அதன்படி ஜூலை 2006 அவருடைய கோடைகால வீட்டிற்குத் திரும்பினார். "அந்த வீட்டிற்குத் திரும்பி வருவேன் என்று நான் நினைக்கவேயில்லை" என்றும் அவர் அச்சமயத்தில் குறிப்பிட்டார். அந்தக் கோடைகால வீட்டிலிருந்த காலத்தில் 'Too Soon to Say Goodbye' என்ற புத்தகத்தை எழுதி முடித்தார். அப்புத்தகத்தில், மருத்துவமனையில் அவர் இருந்த ஐந்து மாத அனுபவங்கள் மற்றும் அவருடைய நண்பர்கள், உற்றார் உறவினர்கள் எழுதிய அஞ்சலிகள் சேர்க்கப்பட்டன.

ஆர்ட் புச்வால்ட் ஜனவரி 17, 2007 அன்று சிறுநீரக கோளாறினால் வாஷிங்டன் டி.சி.யில் மரணமடைந்தார்.

மேற்கோள்கள்

பத்திரிகையாளர்கள்
1925 பிறப்புகள்
2007 இறப்புகள்
இருபதாம் நூற்றாண்டு அமெரிக்க எழுத்தாளர்கள்
இருபத்தொராம் நூற்றாண்டு அமெரிக்க எழுத்தாளர்கள்
தி. ஜ. ரங்கநாதன்

தி.ஜ.ர எனப் பரவலாக அறியப்படும் திங்களூர் ஜகத்ரட்சக ரங்கநாதன் (1901-1974) ஒரு தமிழ் எழுத்தாளர், இதழாளர். தமிழ்க் குழந்தை இலக்கியத்தின் முன்னோடிகளில் ஒருவர்.

வாழ்க்கைக் குறிப்பு
இவர் 1901 ஆம் ஆண்டு ஏப்ரல் மாதம் திருவையாற்றுக்கு அருகிலுள்ள திங்களூரில் பிறந்தார். நான்காம் வகுப்பு வரைதான் படித்தார். அறிவியலிலும் கணிதத்திலும் ஆர்வம் கொண்டு அவற்றைப் புரிந்துகொள்வதற்காகவே ஆங்கிலம் படித்தார். கர்ணமாக வேலை பார்த்த தன் தந்தையுடன் பல ஊர்களுக்குச் சென்றார். நில அளவையில் பயிற்சி பெற்று சிலகாலம் கர்ணமாக வேலை பார்த்தார். திண்ணைப் பள்ளி ஆசிரியர், வக்கீல் குமாஸ்தா, மளிகைக்கடைச் சிற்றாள் என பல வேலைகள் பார்த்தார். அவருக்கு 14 வயதில் திருமணம் நடந்தது. மனைவியின் பெயர் சுந்தரவல்லி. 1916 இல் அவர் படித்த ’ஐரோப்பிய சரித்திரம்’ என்ற தமிழ் நூலின் ஐந்து பாகங்களும் தான் தனக்குத் தலைமை ஆசான் என அவர் குறிப்பிட்டுள்ளார்.

அவர் எழுதிய முதல் கட்டுரை ஆனந்தபோதினி இதழிலும் கவிதை ஸ்வராஜ்யா இதழிலும் 1916 ஆம் ஆண்டில் வெளிவந்தன. ’சமரபோதினி’ இதழில் துணையாசிரியராகப் பணியாற்றத் தொடங்கி, ஊழியன், சுதந்திரச் சங்கு, ஜயபாரதி, ஹனுமான், சக்தி, மஞ்சரி, பாப்பா ஆகிய இதழ்களில் பணியாற்றினார். 
‘மஞ்சரி’ இதழ் ஆரம்பித்ததிலிருந்து அதன் ஆசிரியராக இருந்தவர். அது ஆரம்பிக்கும்போது பிறந்த தன் மகளுக்கு ‘மஞ்சரி’ என்றே பெயர் வைத்தார். ‘பாப்பா’ இதழின் ஆசிரியராகவும் பணியாற்றினார்.

படைப்புகள் 
(பட்டியல் முழுமையானதல்ல)

சிறுகதைத் தொகுப்புகள் 

 சந்தனக்காவடி (1938)
 நொண்டிக்கிளி (1949)
 காளிதரிசனம் (1951)
 மஞ்சள் துணி (1944)
 விசைவாத்து(1960)

கட்டுரைத்தொகுதி 

 பொழுதுபோக்கு (1937)
 எப்படி எழுதினேன் (1943)
 ஆஹா ஊஹூ (1946)
 வளர்ச்சியும் வாழ்வும் (1956)
 மொழி வளர்ச்சி (1957)
 வீடும் வண்டியும் (1958)
 தீனபந்து ஆன்ட்ரூஸ் (1940) (வாழ்க்கை வரலாறு)
 புதுமைக்கவி பாரதியார் (1940) (வாழ்க்கை வரலாறு)
 புகழ்ச்செல்வர் (1947) (வாழ்க்கை வரலாறு)
 கோயரிங் (1942) (வாழ்க்கை வரலாறு)
 இது என்ன உலகம் (1950)
 யோசிக்கும் வேளையில்

மொழிபெயர்ப்புகள் 

 கூண்டுக்கிளி (ஹரீந்திரநாத் சட்டோபாத்யாய - நாடகம்) (1941)
 அபேதவாதம் (பொதுவுடைமைச் சித்தாந்தம் குறித்த ராஜாஜியின் ஆங்கில உரை)
 அட்லாண்டிக் சாசனம் (கட்டுரை) (1944)
 ஒரே உலகம் (வெண்டல் வில்கீ - கட்டுரை நூல்) (1945)
 லெனின் சரித்திரக் கதைகள் (1946)
 புது நாள் (மிகைல் ஜோஷென்கோ- புதினம்) (1955)
 அரசியல் நிர்ணய சபை (நேரு - உரை) (1947)* காந்தி வாழ்க்கை (லூயிஸ் பிஷர் - வாழ்க்கை வரலாறு) (1962)

குழந்தை இலக்கியப் படைப்புகள் 

 ரோஜா பெண் (தழுவல் கதைகள்) (1955)
 காந்தி வாழ்க்கை (லூயிஸ் பிஷர் - வாழ்க்கை வரலாறு) (1962)
 பாப்பாவுக்குப் பாரதி (கட்டுரை) (1962)
 பாப்பாவுக்குக் காந்தி (கட்டுரை) (1964)
 பாப்பாவுக்குக் காந்தி கதைகள் (1969)
 குமாவுன் புலிகள் (1958)
 அலமுவின் அதிசய உலகம் (லூயி கரோல் - புதினம்)
 வண்ணாத்திப்பூச்சி 
 சமர்த்து மைனா

படைப்புகள் நாட்டுடைமையாக்கம்
தி.ஜ.ர.வின் படைப்புகளை தமிழ்நாட்டு அரசின் தமிழ் வளர்ச்சித் துறை 2006 - 7 ஆம் நிதியாண்டில் 600 ஆயிரம் ரூபாயை அவர்தம் கால்வழியினருக்குப் பரிவுத்தொகையாக வழங்கி நாட்டுடைமை ஆக்கியது.

மேற்கோள்கள்

படிக்காத மேதை-மஞ்சரி தி.ஜ.ர. 
தினமணி, பார்த்த நாள்:அக்டோபர் 10, 2012

வெளி இணைப்புகள்
 நினைவுத்தடங்கள் - தி.ஜ.ர. - பேராசிரியர் M.R.ரங்கராஜன்
 தி.ஜ.ர. படைப்புகள் 
 

தமிழக எழுத்தாளர்கள்
பத்திரிகையாளர்கள்
1901 பிறப்புகள்
1971 இறப்புகள்
நாட்டுடைமை நூல்களின் ஆசிரியர்கள்
தஞ்சாவூர் மாவட்ட நபர்கள்
வ. கீதா

வ.கீதா இந்தியாவின் தமிழகத்தைச் சேர்ந்த எழுத்தாளர்,மொழி பெயர்ப்பாளர், சமூக வரலாற்று ஆசிரியர். 

இவர் உதவித் தொகையுடன் ஐக்கிய அமெரிக்காவின் ஐயோவா பல்கலைக்கழகத்தில் படித்துவிட்டு தாயகம் திரும்பியவர்.       1988 ஆம் ஆண்டிலிருந்து இந்தியப் பெண்கள் இயக்கத்தில் பணியாற்றி வருகிறார். தமிழிலும் ஆங்கிலத்திலுமாக 10 நூல்கள் எழுதியிருக்கிறார். ஆங்கிலத்திலிருந்து தமிழுக்கும் தமிழிலிருந்து ஆங்கிலத்துக்கும் மொழிபெயர்ப்புக்கள் செய்துள்ளார். தமிழிலிருந்து ஆங்கிலத்துக்கு இவர் மொழிபெயர்த்த நூல்களுள் பெருமாள் முருகனின் நாவல்கள் இரண்டு ஆகும். அவை: சீசன் ஆப் பாம் (Season of the Palm) (தமிழில் -கூளமாதாரி), கரண்ட் சோ (Current Show) (தமிழில் - நிழல்முற்றம்).

எழுத்தாளர் எஸ். வி. ராஜதுரையுடன் இணைந்து பெரியார்: சுயமரியாதை, சமதர்மம் உள்ளிட்ட நூல்களை எழுதியுள்ளார்.  அவருடன் இணைந்து இவர் தொகுத்த இரிவால்ட் இதழின் தொகுப்பை பெரியார் திராவிடர் கழகம் வெளியிட்டுள்ளது.

குறிப்புகள் 

தமிழக எழுத்தாளர்கள்
தமிழ்-ஆங்கில மொழிபெயர்ப்பாளர்கள்
ஆங்கிலம்-தமிழ் மொழிபெயர்ப்பாளர்கள்
தமிழகப் பெண் எழுத்தாளர்கள்

மேற்கோள்கள்
ஓவியர் ஜீவன்

ஓவியர் ஜீவன் போரும் வன்முறையும் ஏற்படுத்தும் தீவிர உணர்வுப் பதிவுகளைப் பிரதிபலிக்கும் ஓவியங்களை வரைபவர். இவர் இலங்கையிலும் கனடாவிலும் பல ஓவியக் கண்காட்சிகளை நடத்தியுள்ளார்.

கனேடிய நிறுவனமொன்றில் 'வரைகலை நிபுண'ராகப் பணிபுரியும் ஜீவன் இலங்கையில் இருந்த காலத்தில் மொறட்டுவைப் பல்கலைக் கழகத்தில் கட்டடக் கலைத்துறையில் பட்டப்படிப்பினைக் கற்றுக் கொண்டிருந்தவர். நாட்டு நிலைமைகள் காரணமாகக் கனடாவுக்குப் புலம் பெயர்ந்த இவர் புலம் பெயர்ந்ததிலிருந்து ஓவியக் கண்காட்சிகள் பலவற்றை நடத்தி வருபவர். இலக்கியத்தின் கவிதை போன்ற ஏனைய துறைகளிலும் ஆர்வம் மிகுந்து ஈடுபட்டு வருபவர். இவரது ஓவியங்கள் நவீன பாணியிலமைந்தவை. ஓவியம் தவிர சிற்பத் துறையிலும் நாட்டம் மிக்க இவர் அத்துறையிலும் தன் முயற்சிகளைத் தொடர்பவர். இவரது ஓவியங்கள் மானுட துயரங்களைச் சித்திரிப்பவை.

ரொறன்ரோவில் Funcky Raat அமைப்பினரின் 'தெற்காசியக் கலை இரவு' மற்றும் Desh Pardesh அமைப்பினரின் 'Desh Pardesh 94' ஆகிய நிகழ்வுகளில் இவரது ஓவியங்கள் காட்சிக்கு வைக்கப்பட்டிருந்தமை குறிப்பிடத்தக்கது. கனடா நோவா ஸ்காசியா (Nova Scotia)வில் தொலைக்காட்சியில் சர்வதேச மன்னிப்புச் சபையைச் சேர்ந்த ஜாக்குலீன் வார்லோ (Jacqueline Warlow) The Strongest Voice is Yours என்னும் நிகழ்வில் இவரது ஓவியங்களைப் பற்றி அறிமுகப்படுத்தியிருக்கின்றார்.

'உயிர் நிழல் (பிரான்ஸ்)', 'தூண்டில் (ஜேர்மனி)', 'மனிதம்(சுவிஸ்)', 'கனவு(இந்தியா)', 'சுவர் (இலங்கை)', 'தோழி (இலங்கை)', 'சமர்(பாரிஸ்)' உட்படப் பல கலை இலக்கிய சஞ்சிகைகளும் இவரது ஓவியங்களைப் பிரசுரித்துள்ளன.

வெளி இணைப்புகள்
 அவருடைய ஓவியங்களைப் பார்வையிட 
 ஓவியர் ஜீவன் - ஓர் அறிமுகம்

ஈழத்து ஓவியர்கள்
கனேடியத் தமிழ் ஓவியர்கள்
கனடிய இலங்கைத் தமிழ் வம்சாவளி மக்கள்
கிரிகோரி பெரல்மான்

கிரிகோரி பெரல்மான் (பிறப்பு: சூன் 13, 1966) முன்னிருந்த லெனின்கிராட், சோவியத் ஒன்றியம்) (தற்போதைய செயிண்ட் பீட்டர்ஸ்பர்க், ரஷ்யா) இல் பிறந்த கணிதவியலாளர். இவர் சில சமயம் கிரிஷா பெரல்மான் என்றும் அழைக்கப்படுகிறார். இவர், Riemannian geometry மற்றும் geometric topology ஆகியவற்றில் கணிசமான பங்களித்துள்ளார். கிரிகோரி பெரல்மான் கணிதத்தில் மிக முக்கியமாகக் கருதப்படும் நூறாண்டுகளுக்குமேல் தீர்க்கவியலாததாக இருந்த போன்காரெ யூகமுடிபு (Poincare Conjecture) க்கு தீர்வுகண்டவர் என போற்றப்படுகிறார். இதற்காக இவருக்கு கணித உலகில் மிகவும் போற்றப்படுகிற பீல்ட்ஸ் பதக்கம் அளிக்கப்படுவதாக 2006 இல் அறிவிக்கப்பட்டது. ஆனால் அதைப்பெற இவர் மறுத்துவிட்டார்.

வெளி இணைப்பு 
 வெளியின் வடிவங்கள் : தற்போதைய உயர்கணித சிறு குறிப்பு 

1966 பிறப்புகள்
வாழும் நபர்கள்
உருசியக் கணிதவியலாளர்கள்
சோவியத் கணிதவியலாளர்கள்
ஃபீல்டுசு பதக்க வெற்றியாளர்கள்
பேராதனை

பேராதனை (Peradeniya) இலங்கையின் மத்திய மாகாணத்தின் கண்டி தேர்தல் மாவட்டத்தில் அமைந்துள்ள ஒரு சிறிய நகரமாகும். இது கொழும்பையும் கண்டியையும் இணைக்கும் பெருந்தெருவில் கண்டி நகரின் எல்லையில் அமைந்துள்ளது. மகாவலி கங்கையின் கரையில் அமைந்திருந்த இந்நகரம் 2006 கடைசிப்பகுதியில் நகரில் ஏற்பட்ட தொடர் மண்சரிவுகள் காரணமாக வேறுபகுதிக்கு மாற்றப்பட்டுள்ளது. பேராதனைப் பல்கலைக் கழகம், பேராதனை தாவரவியற் பூங்கா என்பன இங்கு அமைந்துள்ளன.

மேற்கோள்கள்

கண்டி மாவட்டத்தில் உள்ள ஊர்களும் நகரங்களும்
கண்டி மாவட்டம்
கப்பம்

உடல்ரீதியான காயங்களை ஏற்படுத்துவதாக, அல்லது வேறுவகையான பயமுறுத்தல்கள் மூலம் ஒருவரிடமிருந்து வாங்கும் பணம் அல்லது சொத்து கப்பம் ()  (Extortion) எனப்படுகின்றது. பொதுவாகச் சட்டப்படி இது ஒரு குற்றம் ஆகும். பல சமயங்களில் இவ்வாறு பாதுகாப்புக்குக் குந்தகம் விளைவிப்பதாகப் பயமுறுத்தி வாங்கும் பணத்தைக், குறிப்பிட்டவரின் பாதுகாப்பை உறுதிப்படுத்துவதற்கான கொடுப்பனவு என மங்கல வழக்காகவும் கூறுவதுமுண்டு. ஒழுங்கமைக்கப்பட்ட குற்றம் புரியும் குழுக்களே பெரும்பாலும் கப்பம் வாங்கும் செயலில் ஈடுபடுகின்றன. குற்றமாகக் கருதப்படுவதற்குப் பணமோ சொத்தோ உண்மையில் பரிமாறப்பட்டிருக்கவேண்டிய அவசியம் இல்லை. இவ்வாறு பணம் அல்லது சொத்தைப்பெறும் நோக்கத்தோடு பயமுறுத்தல் விடுப்பது மட்டுமே கப்பம் வாங்கும் குற்றம் எனக் கருதப்படலாம்.

குற்றங்கள்

மேற்கோள்கள்

de:Erpressung
en:Extortion
தமிழ்த் திரைப்படங்களின் பட்டியல், 1972

1972 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

அகத்தியர்
அன்னை அபிராமி
அன்னமிட்ட கை
அப்பா டாட்டா
அவசரக் கல்யாணம்
அவள்
ஆசீர்வாதம்
இதய வீணை
இதோ எந்தன் தெய்வம்
உனக்கும் எனக்கும்
என்ன முதலாளி சௌக்கியமா
எல்லைக்கோடு
கங்கா
கனிமுத்துப்பாப்பா
கண்ணம்மா
கண்ணா நலமா
கருந்தேள் கண்ணாயிரம்
காசேதான் கடவுளடா
காதலிக்க வாங்க
குறத்தி மகன்
சங்கே முழங்கு
சக்தி லீலை
சவாலுக்கு சவால்
ஞான ஒளி
டில்லி டு மெட்ராஸ்
தர்மம் எங்கே
தங்கதுரை
தவப்புதல்வன்
தாய்க்கு ஒரு பிள்ளை
திக்குத் தெரியாத காட்டில்
திருநீலகண்டர்
தெய்வம்
தெய்வ சங்கல்யம்
நல்ல நேரம்
நவாப் நாற்காலி
நான் ஏன் பிறந்தேன்
நீதி
பதிலுக்கு பதில்
பட்டிக்காடா பட்டணமா
பிள்ளையோ பிள்ளை
புகுந்த வீடு
பொன்மகள் வந்தாள்
மாப்பிள்ளை அழைப்பு
மிஸ்டர் சம்பத்
யார் ஜம்புலிங்கம்
ரகசியப்பெண் 117
ராணி யார் குழந்தை
ராஜா
ராமன் தேடிய சீதை
வரவேற்பு
வசந்த மாளிகை
வாழையடி வாழை
வெள்ளிவிழா
ஜக்கம்மா
ஹலோ பார்ட்னர்

தமிழ்த் திரைப்படங்களின் பட்டியல்கள்
உற்பத்திக் காரணிகள்

பொருளியலில் உற்பத்திக் காரணிகள் என்பது பொருட்கள் அல்லது சேவைகளை உற்பத்தி செய்வதில் பயன்படும் வளங்களைக் குறிக்கின்றது.

செந்நெறிப் பொருளியல் அணுகுமுறை 

செந்நெறிப் பொருளியல் மூன்று வகையான காரணிகளைப் பற்றிப் பேசுகின்றது:

 நிலம் அல்லது இயற்கை வளம் - பொருட்களின் உற்பத்தியில் பயன்படும் மண் மற்றும் கனிப்பொருள்கள் முதலிய இயற்கையாகக் கிடைக்கும் பொருட்கள். நிலத்துக்கான கொடுப்பனவு வாடகை ஆகும்.
 உழைப்பு - பொருட்களின் உற்பத்தியில் பயன்படுத்தப்படும் மனித முயற்சி உழைப்பு ஆகும். இது தொழில்நுட்ப மற்றும் சந்தைப்படுத்தல் திறமைகளையும் உள்ளடக்குகிறது. உழைப்புக்கான கொடுப்பனவு கூலி எனப்படுகின்றது.
 மூலதனப் பொருட்கள் - வேறு பொருட்களின் உற்பத்தியில் பயன்படும் மனிதனால் ஆக்கப்பட்ட பொருட்கள். இவை, இயந்திரங்கள், கருவிகள், கட்டிடங்கள் என்பவற்றை உள்ளடக்குகின்றன. பொதுவாக, மூலதனத்துக்கான கொடுப்பனவு வட்டி எனப்படுகின்றது.

நாலாம் காரணி

அறிவுப் பொருளாதாரத்தின் தோற்றத்துடன் நவீன பகுப்பாய்வுகள், முன் குறிப்பிட்ட பொருள்சார் மூலதனங்களை (physical capital) மனித மூலதனம், அறிவுசார் மூலதனம் ஆகியவற்றிலிருந்து வேறுபடுத்திப் பார்க்கின்றன. பின் குறிப்பிட்ட மனித மூலதனம், அறிவுசார் மூலதனம் ஆகியவற்றின் மேலாண்மைக்குப் புலன்சாரா மேலாண்மை (intangible management) சார்ந்த நுட்பங்கள் தேவைப்படுகின்றன.  

1966 ஆம் ஆண்டில், லென் ராஜர்ஸ் (Len Rogers) என்பவர் தகவல் என்பதை நான்காவது காரணியாக முன்வைத்தார். நிலம், உழைப்பு, மூலதனம் முதலியவற்றை வைத்திருக்க முடியும் என்றும், ஆனால், பல மடங்காக அதிகரித்துவரும் தொழில்நுட்பச் சூழலில் செய்நுட்ப அறிவு (know how) ஒரு முக்கியமான காரணியென்றும் அவர் வாதிட்டார். அணுக்கருக் கருவிகளின் உற்பத்தியை அவர் நடப்பு எடுத்துக்காட்டாக முன்வைத்தார்.

மேற்கோள்கள்

உற்பத்தி
தமிழ்த் திரைப்படங்களின் பட்டியல், 2007

2007 ஆம் ஆண்டில் வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

 சிவாஜி
 கிரீடம்
 ஆர்யா
 பள்ளிக்கூடம்
 தொட்டால் பூ மலரும்
 மா மதுரை
 என்னைப் பாரு யோகம் வரும்
 அம்முவாகிய நான்
 கூடல் நகர்
 கானல் நீர்
 தீ நகர்
 திரு ரங்கா
 பாலி
 பரட்டை என்கிற அழகுசுந்தரம்
 நீ நான் நிலா
 நினைத்தாலே
 தீபாவளி
 கருப்பசாமி குத்தகைதாரர்
 பொய்
 போக்கிரி
 தாமிரபரணி
 ஆழ்வார்
 பருத்தி வீரன்
 மொழி
 வீராசாமி
 பச்சைக்கிளி முத்துச்சரம்
 முனி
 திருமகன்
 லீ
 சபரி
 மாயக்கண்ணாடி
 உன்னாலே உன்னாலே
 நான் அவன் இல்லை
 பெரியார்
 மலைக்கோட்டை
 கற்றது தமிழ்
 சத்தம் போடாதே
 சீனாதானா 001
 நம் நாடு
 அம்முவாகிய நான்
 பசுபதி மே/பா ராசாக்காபாளையம்
 வேல் 
 அழகிய தமிழ்மகன் 
 ஆக்ரா 
 பொல்லாதவன்
 சென்னை 600028
 தண்டாயுத பாணி
 யாருக்கு யாரோ
 கல்லூரி
 புலி வருது
 கண்ணா
 பில்லா
 மிருகம்
 பழனியப்பா கல்லூரி
 ராமேஸ்வரம்
 கேள்வி குறி
 ஒனபது ரூபாய் நோட்டு
 ஓரம் போ
 மச்சக்காரன்
 நியாபகம் வருதே
 நானைய பொழுது உன்னோடு
 கற்றது தமிழ்
 தவம்
 வீரமும் ஈரமும்
 மீண்டும் சந்திரமதி
 பிறகு
 இனிமே நாங்கதான்
 மனசே மௌனமா
 சத்தம் போடாதோ
 உடம்பு எப்படி இருக்கு
ரசிகர் மன்றம் (2007 திரைப்படம்)

தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1975

1975 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

அன்பே ஆருயிரே
அவன்தான் மனிதன்
அமுதா
அணையா விளக்கு
அன்பு ரோஜா
அந்தரங்கம்
அபூர்வ ராகங்கள்
அவளும் பெண்தானே
அவளுக்கு ஆயிரம் கண்கள்
ஆண்பிள்ளை சிங்கம்
ஆயிரத்தில் ஒருத்தி
இதயக்கனி
இங்கேயும் மனிதர்கள்
இப்படியும் ஒரு பெண்
உறவு சொல்ல ஒருவன்
உறவுக்கு கை கொடுப்போம்
உங்கவீட்டு கல்யாணம்
எடுப்பார் கைப்பிள்ளை
எல்லோரும் நல்லவரே
எங்க பாட்டன் சொத்து
எனக்கொரு மகன் பிறப்பான்
எங்களுக்கும் காதல் வரும்
ஏழைக்கும் காலம் வரும்
ஒரு குடும்பத்தின் கதை
கஸ்தூரி விஜயம்
கதவை தட்டிய மோகினி பேய்
காரோட்டிக்கண்ணன்
சினிமாப் பைத்தியம்
சுவாமி ஐயப்பன்
சொந்தங்கள் வாழ்க
டாக்டர் சிவா
தங்கத்திலே வைரம்
உன்னை நான் சந்தித்தேன்
தாய்வீட்டு சீதனம்
திருவருள்
திருடனுக்கு திருடன்
தென்னங்கீற்று
தேன்சிந்துதே வானம்
தொட்டதெல்லாம் பொன்னாகும்
நம்பிக்கை நட்சத்திரம்
நாளை நமதே
நினைத்ததை முடிப்பவன்
பட்டிக்காட்டு ராஜா
பல்லாண்டு வாழ்க
பணம் பத்தும் செய்யும்
பட்டாம்பூச்சி
பாட்டும் பரதமும்
பிஞ்சு மனம்
பிரியாவிடை
புதுவெள்ளம்
மயங்குகிறாள் ஒரு மாது
மன்னவன் வந்தானடி
மனிதனும் தெய்வமாகலாம்
மஞ்சள் முகமே வருக
மாலை சூடவா
மேல்நாட்டு மருமகள்
யாருக்கும் வெட்கமில்லை
யாருக்கு மாப்பிள்ளை யாரோ
வாழ்ந்து காட்டுகிறேன்
வைர நெஞ்சம்
ஹோட்டல் சொர்க்கம்

தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1976

1976 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

அன்னக்கிளி
அக்கா
அதிர்ஷ்டம் அழைக்கிறது
ஆசை 60 நாள்
இது இவர்களின் கதை
இன்ஸ்பெக்டர் மனைவி
இதயமலர்
உழைக்கும் கரங்கள்
உத்தமன்
உறவாடும் நெஞ்சம்
உண்மையே உன் விலையென்ன
உங்களில் ஒருத்தி
உணர்ச்சிகள்
உனக்காக நான்
ஊருக்கு உழைப்பவன்
ஒரு ஊதாப்பூ கண் சிமிட்டுகிறது
ஒரு கொடியில் இரு மலர்கள்
ஒரே தந்தை
ஓ மஞ்சு
கணவன் மனைவி
காலங்களில் அவள் வசந்தம்
கிரஹப்பிரவேசம்
குமார விஜயம்
குலகௌரவம்
சத்யம்
சந்ததி
சித்ரா பௌர்ணமி
தசாவதாரம்
தாயில்லாக் குழந்தை
துணிவே துணை
நல்ல பெண்மணி
நினைப்பது நிறைவேறும்
நீ ஒரு மகாராணி
நீ இன்றி நானில்லை
நீதிக்கு தலைவணங்கு
பயணம்
பணக்கார பெண்
பத்ரகாளி
பாலூட்டி வளர்த்த கிளி
பேரும் புகழும்
மன்மத லீலை
மகராசி வாழ்க
மதன மாளிகை
மனமார வாழ்த்துங்கள்
மிட்டாய் மம்மி
முத்தான முத்தல்லவோ
மூன்று முடிச்சு
மேயர் மீனாட்சி
மோகம் முப்பது வருஷம்
ரோஜாவின் ராஜா
லலிதா
வரப்பிரசாதம்
வாழ்வு என் பக்கம்
வாயில்லா பூச்சி
வாங்க சம்மந்தி வாங்க
வீடு வரை உறவு
ஜானகி சபதம்

தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1977

1977 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

அண்ணன் ஒரு கோயில்
அவர்கள்
அவர் எனக்கே சொந்தம்
அவன் ஒரு சரித்திரம்
அன்று சிந்திய ரத்தம்
அக்ரகாரத்தில் கழுதை
ஆளுக்கொரு ஆசை
ஆசை மனைவி
ஆட்டுக்கார அலமேலு
ஆடு புலி ஆட்டம்
ஆறு புஷ்பங்கள்
இளைய தலைமுறை
இன்றுபோல் என்றும் வாழ்க
உன்னை சுற்றும் உலகம்
உயர்ந்தவர்கள்
எதற்கும் துணிந்தவன்
எல்லாம் அவளே
என்ன தவம் செய்தேன்
ஒருவனுக்கு ஒருத்தி
ஒளிமயமான எதிர்காலம்
ஓடி விளையாடு தாத்தா 
கவிக்குயில்
காயத்ரி
காலமடி காலம்
கியாஸ்லைட் மங்கம்மா
ஸ்ரீ கிருஷ்ணலீலா
சக்ரவர்த்தி
சாய்ந்தாடம்மா சாய்ந்தாடு
சில நேரங்களில் சில மனிதர்கள்
சொன்னதைச் செய்வேன்
சொர்க்கம் நரகம்
சொந்தமடி நீ எனக்கு
சொல்லு கண்ணா சொல்லு
தனிக் குடித்தனம்
தாலியா சலங்கையா
தீபம்
துணையிருப்பாள் மீனாட்சி
துர்க்கா தேவி
தூண்டில் மீன்
தேவியின் திருமணம்
நந்தா என் நிலா
நல்லதுக்கு காலமில்லை
நவரத்தினம்
நாம் பிறந்த மண்
நீ வாழவேண்டும்
16 வயதினிலே
பட்டினப் பிரவேசம்
பலப்பரீட்சை
பாலாபிஷேகம்
புனித அந்தோனியார்
புண்ணியம் செய்தவர்
புவனா ஒரு கேள்விக்குறி
பெண்ணை சொல்லி குற்றமில்லை
பெண் ஜென்மம்
பெருமைக்குரியவன்
மதுரகீதம்
மழை மேகம்
மாமியார் வீடு
மீனவ நண்பன்
முன்னூறு நாள்
முருகன் அடிமை
ரகுபதி ராகவன் ராஜாராம்
ராசி நல்ல ராசி
ரௌடி ராக்கம்மா

தமிழ்த் திரைப்படங்களின் பட்டியல்கள்
தமிழ்த் திரைப்படங்களின் பட்டியல், 1978

1978 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.

அந்தமான் காதலி
அச்சாணி
அக்னி பிரவேசம்
அல்லி தர்பார்
அன்னலட்சுமி
அன்னபூரணி
அதை விட ரகசியம்
அதிர்ஷ்டக்காரன்
அவள் அப்படித்தான்
அவள் ஒரு அதிசயம்
அவள் ஒரு பச்சைக் குழந்தை
அவள் தந்த உறவு
ஆயிரம் ஜென்மங்கள்
ஆனந்த பைரவி
இளையராணி ராஜலட்சுமி
இளமை ஊஞ்சலாடுகிறது
இறைவன் கொடுத்த வரம்
இரவு பன்னிரண்டு மணி
இது எப்படி இருக்கு
இவள் ஒரு சீதை
உள்ளத்தில் குழந்தையடி
உனக்கும் வாழ்வு வரும்
உறவுகள் என்றும் வாழ்க
என் கேள்விக்கு என்ன பதில்
என்னைப்போல் ஒருவன்
ஒரு நடிகை நாடகம் பார்க்கிறாள்
ஒரு வீடு ஒரு உலகம்
கங்கா யமுனா காவேரி
கண்ணாமூச்சி
கண்ணன் ஒரு கைக்குழந்தை
கராத்தே கமலா
கருணை உள்ளம்
கவிராஜ காளமேகம்
காமாட்சியின் கருணை
ஸ்ரீ காஞ்சி காமாட்சி
காற்றினிலே வரும் கீதம்
கிழக்கே போகும் ரயில்
குங்குமம் கதை சொல்கிறது
கை பிடித்தவள்
சட்டம் என் கையில்
சதுரங்கம்
சக்கைப்போடு போடு ராஜா
சங்கர் சலீம் சைமன்
சிட்டுக்குருவி
சிகப்பு ரோஜாக்கள்
சீர்வரிசை
சொன்னது நீதானா
டாக்சி டிரைவர்
தங்க ரங்கன்
தப்பு தாளங்கள்
தாய் மீது சத்தியம்
திருபுரசுந்தரி
திருக்கல்யாணம்
தியாகம்
நிழல் நிஜமாகிறது
பஞ்சாமிர்தம்
பருவ மழை
ப்ரியா
பாவத்தின் சம்பளம்
புண்ணிய பூமி
பேர் சொல்ல ஒரு பிள்ளை
பைரவி
பைலட் பிரேம்நாத்
மச்சானை பாத்தீங்களா
மதுரையை மீட்ட சுந்தரபாண்டியன்
மக்கள் குரல்
மனிதரில் இத்தனை நிறங்களா
மாங்குடி மைனர்
மாரியம்மன் திருவிழா
மீனாட்சி குங்குமம்
முடிசூடா மன்னன்
முள்ளும் மலரும்
மேளதாளங்கள்
ராதைக்கேற்ற கண்ணன்
ராஜாவுக்கேற்ற ராணி
ருத்ர மண்டலம்
வணக்கத்திற்குரிய காதலியே
வண்டிக்காரன் மகன்
வருவான் வடிவேலன்
வட்டத்துக்குள் சதுரம்
வயசு பொண்ணு
வாழ நினைத்தால் வாழலாம்
வாழ்க்கை அலைகள்
வாழ்த்துங்கள்
வெற்றித் திருமகன்
ஜஸ்டிஸ் கோபிநாத்
ஜெனரல் சக்ரவர்த்தி

தமிழ்த் திரைப்படங்களின் பட்டியல்கள்
உழைப்பு (பொருளியல்)

உழைப்பு - பொருட்களின் உற்பத்தியில் பயன்படுத்தப்படும் மனித முயற்சி உழைப்பு ஆகும். இது தொழில்நுட்ப மற்றும் சந்தைப்படுத்தல் திறமைகளையும் உள்ளடக்குகிறது. உழைப்புக்கான கொடுப்பனவு கூலி எனப்படுகின்றது.

செந்நெறிப் பொருளியலிலும், எல்லா நுண்மப் பொருளியலிலும், உழைப்பு என்பது, மனிதர்களால் செய்யப்படுகின்ற வேலையின் அளவை என்பதுடன், மூன்று உற்பத்திக் காரணிகளுள் ஒன்றும் ஆகும். நிலமும், மூலதனமும் ஏனைய இரண்டு காரணிகள். பருவினப்பொருளியலில், சில கோட்பாடுகள் மனித மூலதனம் எனும் கருத்துருவொன்றை உருவாக்கி முன்வைத்துள்ளன. இது வேலையாட்கள் (48817) செய்கின்ற உண்மையான வேலையை அன்றி அவர்களிடம் உள்ள திறமையைக் குறிக்கிறது. பருவினப் பொருளியலின் வேறு கோட்பாடுகள், மனித மூலதனம் என்பது ஒரு முரண்பாடான சொற் பயன்பாடு எனக்கூறுகின்றன.

உழைப்பு என்றால்- 48817 ஜாஃபி

உழைப்பிற்கான ஈடும், அளவீடும்

உழைப்பிற்கான அடிப்படையான ஈடு கூலியாகும். ஒரு குறிப்பிட்ட காலத்துக்கான ஈடு, கூலி வீதம் எனப்படும். இவ்விரு சொற்களும் சில சமயம் ஒரே பொருளிலும் பயன்படுத்தப்படுவதுண்டு. இது தொடர்பான கருத்துருக்களாவன:

 கூலி - ஒரு கால அலகுக்கான கொடுப்பனவு (பெரும்பாலும் ஒரு மணிநேரத்துக்கு)
 சம்பாத்தியம் (earnings) - குறிப்பிட்ட காலப்பகுதியில் பெறப்பட்ட கொடுப்பனவு. (ஒரு வாரம், மாதம் அல்லது ஆண்டு)
 மொத்த ஈட்டுத்தொகை - சம்பாத்தியம் + உழைப்புக்கான பிற நலக் கொடுப்பனவுகள் (benefits).
 வருமானம் - மொத்த ஈட்டுத்தொகை + உழைப்புசாரா வருமானம் (Unearned income)

பொருளியலாளர்கள், உழைப்பை, உழைப்பின் நேரம், மொத்தக் கூலி, அல்லது செயற்திறன் (efficiency) என்பவற்றின் மூலம் அளவிடுகிறார்கள்.

மாக்சியப் பொருளியல்
கூட்டு மனித உழைப்பை உகந்த (optimal) முறையில் ஒதுக்கீடு செய்யும் விடயத்தில் தெளிவுண்டாக்கி வழிகாட்டுவதே மாக்சியப் பொருளியலின் நோக்கம் ஆகும். நுண்மப் பொருளியலில் காணப்படுவதுபோல் மேற்கூறிய உகந்த தன்மையானது, மாக்சியப் பொருளியலில் ஒரு நுட்பியல் மாறியாகக் (technical variable) கருதப்படுவதில்லை. ஏனெனில், தொழிலாளர்கள் ஒரு உற்பத்திக் காரணி மட்டுமல்ல,kabilan matttum அவர்கள் தங்களைத் தாங்களும், ஒருவரையொருவரும் ஒழுங்கமைப்புச் செய்து கொள்கிறார்கள்.

மேற்கோள்கள்

தொழிலாளர்
தொடுகோடு

தொடுகோடு அல்லது தொடலி (Tangent) என்பது ஒரு வளைகோட்டை ஒரே ஒரு புள்ளியில் தொடும் ஒரு நேர்க்கோடு ஆகும். வளைகோட்டைத் தொடும் இடத்தில் அத் தொடுகோட்டுக்கு செங்குத்தாக ஒரு கோடு வரைந்தால் அதுவே அவ்விடத்தில் அவ் வளைகோட்டின் செங்குத்துக் கோடு் ஆகும். அதாவது தொடுபுள்ளியில் வளைகோடு எச்சாய்வு கொண்டுள்ளதோ அதே சாய்வுதான் தொடுகோடும் கொண்டுள்ளது. இந்த தொடுகோடு என்னும் கருத்துரு வடிவவியலிலும்,  கணிதத்திலும் மிகவும் அடிப்படையானது. பக்கத்தில் காட்டப்பட்டுள்ள படத்தின் உதவியுடன் கருத்தை மேலும் விளக்கிக் கொள்ளலாம்.

 p(x1,y1) என்ற புள்ளியிடத்து,   வட்டத்தின் தொடுகோட்டின் சமன்பாடு:

 ஆதியை மையமாகவும், a அலகு ஆரமும் கொண்ட வட்டத்தின் சமன்பாடு:

இவ் வட்டத்திற்கு (x1, y1) என்ற புள்ளியிடத்து வரையப்படும் தொடுகோட்டின் சமன்பாடு:

மேற்கோள்கள்

வடிவவியல்
நுண்கணிதம்